വോട്ട് ചെയ്യാന് നില്ക്കുമ്ബോള് നടി ഹേമ നടന് ശിവ ബാലാജിയെ കടിച്ചു താരസംഘടന തെരഞ്ഞെടുപ്പില് സംഘര്ഷം ഹൈദരാബാദ് : തെലുങ്ക് സിനിമയിലെ താരസംഘടനയുടെ തെരഞ്ഞെടുപ്പിനിടെ സംഘര്ഷം. മൂവീ ആര്ട്ടിസ്റ്റ് അസോസിയേഷനിലേക്ക് നടന്ന വോട്ടെടുപ്പിനിടെയാണ് സംഘര്ഷമുണ്ടായത്. വോട്ട് ചെയ്യാനായെത്തിയ നടന് ശിവ ബാലാജിയെ നടി ഹേമ കടിച്ചതോടെയാണ് പ്രശ്നങ്ങള് വഷളായത്. പ്രകാശ് രാജും വിഷ്ണു മാഞ്ചുവും നയിക്കുന്ന സംഘങ്ങള് തമ്മിലായിരുന്നു തെരഞ്ഞെടുപ്പില് ഏറ്റുമുട്ടിയത്. പ്രകാശ് രാജിന്റെ പാനലില് നിന്ന് ഹേമ വൈസ് പ്രസിഡന്റ് സ്ഥാനത്തേയ്ക്ക് മത്സരിച്ചിരുന്നു. നടന് ശിവ ബാലാജി വിഷ്ണു മാഞ്ചിയുടെ പാനലില് നിന്നും ട്രഷറര് സ്ഥാനത്തേയ്ക്കും മത്സരിച്ചു. വോട്ട് ചെയ്യാനായി വരിയില് നില്ക്കുമ്ബോള് ഹേമ, ശിവ ബാലാജിയുടെ ഇടതു കൈയില് കടിക്കുകയായിരുന്നു. ഇതിന്റെ വീഡിയോയും പുറത്ത് വന്നിട്ടുണ്ട് . മറ്റൊരാളെ ആക്രമിക്കുന്നത് തടയാനാണ് താന് നടനെ കടിച്ചതെന്നാണ് ഹേമ മാദ്ധ്യമങ്ങളോട് പറഞ്ഞത് . എന്നാല് താന് ബാരിക്കേഡുകള് പിടിക്കുമ്ബോള് ഹേമ തന്റെ പുറകിലുണ്ടായിരുന്നു. ഹേമയുടെ പാനലില് ഉള്പ്പെട്ട അപരിചിതന് നേരെ താന് കൈ ഉയര്ത്താന് ശ്രമിക്കവേയാണ് ഹേമ തന്നെ കടിച്ചത് . ഏത് മാനസികാവസ്ഥയിലാണ് അവര് ഇത് ചെയ്തതെന്ന് തനിക്കറിയില്ല എന്നായിരുന്നു ശിവ ബാലാജിയുടെ പ്രതികരണം . തെരഞ്ഞെടുപ്പില് വിഷ്ണു മാഞ്ചു ജയിക്കുകയും മായുടെ പുതിയ പ്രസിഡന്റായി സ്ഥാനമേല്ക്കുകയും ചെയ്തു. തെരഞ്ഞെടുപ്പില് തോറ്റതോടെ പ്രകാശ് രാജ് സംഘടനയില് നിന്ന് രാജിവച്ച് പുറത്തുപോയി. മുതിര്ന്ന നടന് മോഹന് ബാബുവിന്റെ മകന് വിഷ്ണു 106 വോട്ടുകള്ക്കാണ് പ്രകാശ് രാജിനെ പരാജയപ്പെടുത്തിയത്. വിഷ്ണു 380 വോട്ടുകള് നേടി, പ്രകാശ് രാജിന് 274 വോട്ടുകളാണ് ലഭിച്ചത്